**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS TARYBOS 2024 M. VASARIO 8 D. SPRENDIMO NR. T1-49 „DĖL PLUNGĖS RAJONO SAVIVALDYBĖS 2024 METŲ BIUDŽETO PATVIRTINIMO“ IR JĮ KEITUSIŲ SPRENDIMŲ PAKEITIMO**

2024 m. spalio 31 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 13 punktu, Plungės rajono savivaldybės taryba nusprendžia:

Pakeisti Plungės rajono savivaldybės tarybos 2024 m. vasario 8 d. sprendimo Nr. T1-49 „Dėl Plungės rajono savivaldybės 2024 metų biudžeto patvirtinimo“ (kartu su 2024 m. kovo 28 d. sprendimu Nr. T1-90, 2024 m. balandžio 25 d. sprendimu Nr. T1-114, 2024 m. gegužės 30 d. sprendimu Nr. T1-149, 2024 m. birželio 27 d. sprendimu Nr. T1-165, 2024 m. liepos 25 d. sprendimu Nr. T1-206 ir 2024 m. rugsėjo 26 d. sprendimu NR. T1-234) priedus:

1. Padidinti Plungės rajono savivaldybės biudžeto pajamas 851,881 tūkst. eurų ir sprendimo 1.1 papunktyje vietoje skaičiaus „69 648,692“ įrašyti skaičių „70 500,573“ ir šį papunktį išdėstyti taip:

„1.1. Plungės rajono savivaldybės 2024 metų biudžeto pajamas – 70 500,573 tūkst. eurų ir 2023 metais nepanaudotų biudžeto lėšų likutį – 4 402,700 tūkst. eurų (1 priedas).“

2. Sumažinti Plungės rajono savivaldybės 2024 metų skolintas lėšas 567,300 tūkst. eurų ir sprendimo 1.3 papunktyje vietoje skaičiaus „3 715,600“ įrašyti skaičių „3 148,300“ ir šį papunktį išdėstyti taip:

„1.3. Plungės rajono savivaldybės skolintas lėšas – 3 148,300 tūkst. eurų.“

3. Padidinti Plungės rajono savivaldybės biudžeto asignavimus 284,581 tūkst. eurų ir sprendimo 1.4 papunktyje vietoje skaičiaus „76 045,292“ įrašyti skaičių „76 329,873“ ir šį papunktį išdėstyti taip:

„1.4. Plungės rajono savivaldybės 2024 metų biudžeto asignavimus – 76 329,873 tūkst. eurų ir 1 721,700 tūkst. eurų – paskoloms grąžinti; iš jų:“

4. Sprendimo 1.4.1 papunktyje vietoje skaičiaus „38 768,900“ įrašyti skaičių „38 201,600“ ir šį papunktį išdėstyti taip:

„1.4.1. 38 201,600 tūkst. eurų – savarankiškosioms savivaldybės funkcijoms vykdyti ir 1 721,700 tūkst. eurų – paskoloms grąžinti (3 priedas).“

5. Sprendimo 1.4.2 papunktyje vietoje skaičiaus „4 788,949“ įrašyti skaičių „4 858,449“ ir šį papunktį išdėstyti taip:

„1.4.2. 4 858,449 tūkst. eurų – valstybinėms (valstybės perduotoms savivaldybėms) funkcijoms vykdyti (4 priedas)“.

6. Sprendimo 1.4.3 papunktyje vietoje skaičiaus „15 893,200“ įrašyti skaičių „16 642,600“ ir šį papunktį išdėstyti taip:

„1.4.3. 16 642,600 tūkst. eurų – ugdymo reikmėms finansuoti (5 priedas)“.

7. Sprendimo 1.4.4 papunktyje vietoje skaičiaus „9 860,443“ įrašyti skaičių „9 893,424“ ir šį papunktį išdėstyti taip:

„1.4.4. 9 893,424 tūkst. eurų – kitoms dotacijoms (6 priedas).“

8. Pakeisti sprendimo 1.5 papunkčiu patvirtintą Plungės rajono savivaldybės 2024 metų biudžeto asignavimų paskirstymą pagal 2024–2026 metų strateginio veiklos plano programas (9 priedas).

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Administracijos direktoriaus pavaduotoja Jovita Šumskienė

Savivaldybės tarybos posėdžių sekretorė Irmantė Kurmienė

Finansų ir biudžeto skyriaus vedėja Daiva Mažeikienė

Teisės, personalo ir civilinės metrikacijos skyriaus vedėjas Vytautas Tumas

Bendrųjų reikalų skyriaus kalbos tvarkytoja Simona Grigalauskaitė

Sprendimo projektą rengė Finansų ir biudžeto skyriaus vyr. specialistė Jovita Griguolienė

**FINANSŲ IR BIUDŽETO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PLUNGĖS RAJONO SAVIVALDYBĖS TARYBOS 2024 M. VASARIO 8 D. SPRENDIMO NR. T1-49 „DĖL PLUNGĖS RAJONO SAVIVALDYBĖS 2024 METŲ BIUDŽETO PATVIRTINIMO“ IR JĮ KEITUSIŲ SPRENDIMŲ PAKEITIMO“**

2024 m. spalio 16 d.

Plungė

**1. Parengto sprendimo projekto tikslai, uždaviniai.**

2024 metų Plungės rajono savivaldybės biudžeto pakeitimo sprendimo projektas parengtas siekiant patikslinti 2024 m. biudžete patvirtintus asignavimus.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Vadovaujamasi Lietuvos Respublikos vietos savivaldos įstatymo 16 straipsnio 2 dalies 12 punktu, Lietuvos Respublikos 2024 metų valstybės biudžeto ir savivaldybių biudžetų finansinių rodiklių patvirtinimo įstatymu ir patvirtintu Plungės rajono savivaldybės 2024 metų biudžetu.

**3. Kodėl būtina priimti sprendimą, kokių pozityvių rezultatų laukiama.**

Teisės aktais Plungės rajono savivaldybei skiriamos tikslinės lėšos. Taip pat gauti įstaigų bei Savivaldybės administracijos skyrių prašymai, kurių pagrindu keičiama asignavimų paskirtis. Bus įteisinta teisinga biudžeto lėšų naudojimo ir vykdymo apskaita.

**4. Lėšų poreikis ir finansavimo šaltiniai.**

Teikiama asignavimų valdytojų prašymuose.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

Sprendimas parengtas vadovaujantis įstaigų pateiktais skaičiavimais, suderintais su Savivaldybės administracijos specialistais ir Savivaldybės meru.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Neteikiamas, nes sprendimo projekto prieduose tikslinamos (didinamos arba mažinamos) ankstesniame biudžeto keitimo sprendime nurodytos sumos, o sprendžiamojoje dalyje nurodoma, koks skaičius vietoje kokio skaičiaus įrašomas ir išdėstoma tam tikro punkto nauja redakcija.

**7. Sprendimo projekto antikorupcinis vertinimas.**

Korupcijos pasireiškimo tikimybės, priėmus šį sprendimą, nėra, vertinimas nėra reikalingas.

**8. Nurodyti, kieno iniciatyva sprendimo projektas yra parengtas.**

Finansų ir biudžeto skyriaus ir Savivaldybės biudžeto asignavimų valdytojų iniciatyva, DVS „Kontora“ registruotais prašymais.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Neskelbtinos informacijos nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Apie biudžeto pakeitimus Finansų ir biudžeto skyrius asignavimų valdytojus informuoja per DVS „Kontora“.

**11. Kita svarbi informacija.**

SPRENDIMO PROJEKTO:

1 PRIEDAS

Pajamos didinamos 851,881 tūkst. eurų, iš jų:

68,5 tūkst. eurų – Lietuvos Respublikos socialinės apsaugos ir darbo ministro 2024 m. spalio 10 d. įsakymu Nr. A1-681 didinama speciali tikslinė dotacija, skirta socialinėms paslaugoms finansuoti;

1 tūkst. eurų – Lietuvos Respublikos socialinės apsaugos ir darbo ministro 2024 m. rugsėjo 30 d. įsakymu Nr. A1-646 didinama dotacija būsto nuomos mokesčio daliai kompensuoti;

749,4 tūkst. eurų – Lietuvos Respublikos švietimo, mokslo ir sporto ministro 2024 m. spalio 7 d. įsakymu Nr. V-1121 didinama dotacija ugdymo reikmėms finansuoti;

19,330 tūkst. eurų mažinamos Europos Sąjungos, kitos tarptautinės finansinės paramos lėšos: 9 tūkst. eurų mažinama projektui „Plungės rajono savivaldybės gatvių apšvietimo kokybės gerinimas II etapas“, nes nebebus gauta lėšų, 200 tūkst. eurų mažinama projektui „Ikimokyklinio ugdymo infrastruktūros plėtra Plungės lopšelyje-darželyje „Raudonkepuraitė“ ir skyriuje „Vėrinėlis“, nes vykdymas nukeliamas į kitus metus, 50 tūkst. eurų mažinamas projektui „Socialinių paslaugų infrastruktūros ir paslaugų modernizavimas bei plėtra Plungės rajono savivaldybėje“ lėšų planas, kadangi vykdomos derybos dėl pastato pirkimo, dėl to nusikėlė projekto įgyvendinimo pradžia, 52 tūkst. eurų mažinama projektui „Vandens tiekimo ir nuotekų tvarkymo infrastruktūros plėtra ir rekonstrukcija Plungės rajone“, nes projekto pradžia perkeliama į kitus metus, 200 tūkst. eurų didinama projektui „Tūkstantmečio mokyklos“ PP lėšos pagal planuojamas įplaukas iš ESFA, 91,670 tūkst. eurų didinamos lėšos projektui „Ankstyvojo ugdymo užtikrinimas vaikams iš socialinę riziką patiriančių šeimų“;

4,311 tūkst. eurų – Lietuvos Respublikos Vyriausybės 2024 m. spalio 2 d. nutarimu Nr. 829 skirtos lėšos Savivaldybei patirtoms, užsieniečių, pasitraukusių iš Ukrainos dėl Rusijos Federacijos karinių veiksmų Ukrainoje, priėmimo išlaidoms kompensuoti;

48,0 tūkst. eurų – Lietuvos Respublikos švietimo, mokslo ir sporto ministro 2024 m. spalio 7 d. įsakymu Nr. V-1121 skirta dotacija pedagoginių darbuotojų, dirbančių pagal ikimokyklinio, priešmokyklinio ir neformaliojo vaikų švietimo programas savivaldybių mokyklose, padidintam darbo užmokesčiui nuo 2024 m. rugsėjo 1 d. mokėti.

3 PRIEDAS

Vadovaujantis asignavimų valdytojų gautais prašymais perskirstomos lėšos tarp priemonių ir programų. Gauti prašymai ir lėšų perskirstymas nurodyti 1 lentelėje.

567,3 tūkst. eurų mažinami asignavimai priemonėms „Investicijų ir kitų projektų vykdymas (naujo finansavimo periodo) (PP) (skolintos lėšos)“ ir „Investicijų projektų, numatytų 2022–2030 m. Telšių regiono plėtros plane, vykdymas (RP) (skolintos lėšos)“, iš kurių buvo numatyti finansuoti projektai:

60 tūkst. eurų – „Ikimokyklinio ugdymo infrastruktūros plėtra Plungės lopšelyje-darželyje „Raudonkepuraitė“ ir skyriuje „Vėrinėlis“;

100 tūkst. eurų – „Socialinių paslaugų infrastruktūros ir paslaugų modernizavimas bei plėtra Plungės rajono savivaldybėje“;

50 tūkst. eurų – „Bendrame regioniniame maršrute „Gamtos peizažai“ esančio Platelių ežero pritaikymas lankymui Plungės rajono savivaldybėje, „Obelėlės“ etapas“;

50 tūkst. eurų – „Bendrame regioniniame maršrute „Gamtos peizažai“ esančio Platelių ežero pritaikymas lankymui Plungės rajono savivaldybėje, „Šeirės etapas“;

100 tūkst. eurų – „Bendrame regioniniame maršrute „Žemaitijos piliakalniai“ esančių Gandingos komplekso ir Nausodžio, Varkalių II piliakalnių pritaikymas lankymui Plungės rajono savivaldybėje“;

27 tūkst. eurų – „Rūšiuojamojo atliekų surinkimo skatinimas Telšių regione“;

100 tūkst. eurų – Vandens tiekimo ir nuotekų tvarkymo infrastruktūros plėtra ir rekonstrukcija Plungės rajone“;

80,3 tūkst. eurų – „Valstybinių melioracijos statinių rekonstravimas Plungės rajone“, šiemet lėšų nebereikės.

Projektų vykdymo pradžia perkeliama į kitus metus.

4 PRIEDAS

Pagal teisės aktus patikslinus pajamas, tikslinami ir asignavimai.

5 PRIEDAS

Lėšos, gautos Lietuvos Respublikos švietimo, mokslo ir sporto ministro įsakymais, paskirstomos švietimo įstaigoms.

6 PRIEDAS

Gautos tikslinės dotacijos skiriamos pagal tikslinę paskirtį. Pajamų dalyje pakeitus ES lėšų planą, koreguojami ir asignavimai.

8 PRIEDAS

Projektui „Plungės rajono savivaldybės gatvių apšvietimo kokybės gerinimas II etapas“ mažinami asignavimai 002 programoje, nes projektas užbaigtas ir likusi 12,4 tūkst. eurų suma perkeliama į 008 programos priemonę „Savivaldybės infrastruktūros plėtra tikslinėmis lėšomis (TP)“.

Visi lėšų pasikeitimai (didėjimai ir mažėjimai), nurodyti 9 priede, išdėstyti pagal 2024–2026 metų strateginio veiklos plano programas.

Rengėja

Finansų ir biudžeto skyriaus vedėja Daiva Mažeikienė