**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL SAVIVALDYBEI PATIKĖJIMO TEISE PERDUOTOS VALSTYBINĖS ŽEMĖS DISPONAVIMO**

2024 m. spalio 31 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 20 punktu, Žemės įstatymo 40 straipsnio 2 dalimi, Plungės rajono savivaldybės taryba n u s p r e n d ž i a:

1. Suformuoti apie 0,0400 ha ploto žemės sklypą (kitos paskirties, susisiekimo ir inžinerinių komunikacijų aptarnavimo objektų teritorijos), esantį Plungės r. sav., Plungės m. tarp Turgaus g. 2, Turgaus g. 4, Turgaus g. 15 ir Telšių g. 68, reikalingą kapinių aptarnavimui inžinerine infrastruktūra.

2. Įpareigoti Plungės rajono savivaldybės administracijos direktorių organizuoti žemės sklypo, esančio Plungės r. sav., Plungės m. tarp Turgaus g. 2, Turgaus g. 4, Turgaus g. 15 ir Telšių g. 68, formavimo ir pertvarkymo projektą.

3. Suteikti teisę besiribojančių žemės sklypų savininkams formuoti ir įsigyti įsiterpusį apie 0,0050 ha žemės sklypą tarp žemės sklypų, esančių Plungės r. sav., Plungės m. Turgaus g. 2 ir Turgaus g. 15.

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Administracijos direktoriaus pavaduotoja Jovita Šumskienė

Savivaldybės tarybos posėdžių sekretorė Irmantė Kurmienė

Architektūros ir teritorijų planavimo skyriaus vedėjas Tomas Jocys

Teisės, personalo ir civilinės metrikacijos skyriaus vedėjas Vytautas Tumas

Bendrųjų reikalų skyriaus kalbos tvarkytoja Simona Grigalauskaitė

Sprendimo projektą rengė Architektūros ir teritorijų planavimo skyriaus vyr. specialistė Ernesta Merkienė

**ARCHITEKTŪROS IR TERITORIJŲ PLANAVIMO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL SAVIVALDYBEI PATIKĖJIMO TEISE PERDUOTOS VALSTYBINĖS ŽEMĖS DISPONAVIMO“** |
| 2024 m. spalio 14 d.  Plungė |

**1. Parengto sprendimo projekto tikslai, uždaviniai.** Sprendimo projekto tikslas – teisės aktų nustatyta tvarka suformuoti apie 0,0400 ha ploto žemės sklypą (kitos paskirties, susisiekimo ir inžinerinių komunikacijų aptarnavimo objektų teritorijos), esantį Plungės r. sav., Plungės m. tarp Turgaus g. 2, Turgaus g. 4, Turgaus g. 15 ir Telšių g. 68, reikalingą kapinių aptarnavimui inžinerine infrastruktūra. Suteikti teisę formuoti ir įsigyti įsiterpusį apie 0,0050 ha žemės sklypą tarp žemės sklypų, esančių Plungės r. sav., Plungės m. tarp Turgaus g. 2 ir Turgaus g. 15, besiribojančių žemės sklypų savininkams.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Nenumatoma.

**3. Kodėl būtina priimti sprendimą, kokių pozityvių rezultatų laukiama.**

Vadovaujantis Plungės miesto bendruoju planu, tarp žemės sklypų, esančių Turgaus g. 2, Turgaus g. 4, Turgaus g. 15 ir Telšių g. 68, reikalinga suformuoti apie 0,0400 ha valstybinį žemės sklypą visuomenės poreikiams, kad būtų užtikrintas patekimas prie kapinių ir kapinių sklype esančių konteinerių. Šiai dienai planuojama teritorija yra naudojama kaip privažiuojamasis kelias į kapinių sklypą. Garažų masyvo sklype Kad. Nr. 6854/0013:140 yra įregistruotas kelio servitutas patekimui į kapinių sklypą, todėl tikslinga suformuoti kitos paskirties, susisiekimo ir inžinerinių komunikacijų aptarnavimo objektų teritorijų sklypą, užtikrinant vientisą pravažiavimą į kapines.

Suformuotas 0,0400 ha kitos paskirties, susisiekimo ir inžinerinių komunikacijų aptarnavimo objektų teritorijų žemės sklypas ribotųsi su įsiterpusiu 0,0050 ha laisvos valstybinės žemės plotu, esančiu tarp žemės sklypų Turgaus g. 2 ir Turgaus g. 15, kuris anksčiau buvo naudojamas kaip takas, tačiau šiai dienai matyti, kad praėjimas yra seniai nebenaudojamas (galimai, kad yra labai siauras), todėl yra apaugęs želdiniais, teritoriją sudėtinga prižiūrėti. Manytina, kad yra netikslinga palikti laisvą valstybinę žemę tarp Turgaus g. 2 ir Turgaus g. 15 žemės sklypų, nes tokiame siaurame plote, kuris nesiekia 1 m, nėra galimybės įrengti pėsčiųjų tako pagal Statybos techninį reglamentą STR 2.06.04:2014 „Gatvės ir vietinės reikšmės keliai. Bendrieji reikalavimai“.

Priėmus Savivaldybės tarybos sprendimą, Plungės rajono savivaldybės administracijos direktorius organizuos žemės sklypo formavimo ir pertvarkymo projektą, suformuojant kitos paskirties, susisiekimo ir inžinerinių komunikacijų aptarnavimo objektų teritorijų žemės sklypą laisvoje valstybinėje žemėje, esančioje Plungės r. sav., Plungės m. tarp Turgaus g. 2, Turgaus g. 4, Turgaus g. 15 ir Telšių g. 68. Taip pat būtų suteikta galimybė žemės sklypų, esančių Turgaus g. 2 ir Turgaus g. 15, savininkams pradėti rengti žemės sklypo formavimo ir pertvarkymo projektą įsiterpusio žemės sklypo suformavimui ir prijungimui prie jų nuosavybės teise valdomo žemės sklypo.

**4. Lėšų poreikis ir finansavimo šaltiniai.** Lėšos bus naudojamos iš 03 programos – „Žemėtvarkos planavimo dokumentams rengti“. Galima išlaidų suma apie 1 500,00 Eur.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Nėra.

**7. Sprendimo projekto antikorupcinis vertinimas.** Korupcijos pasireiškimo tikimybės nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.** Architektūros ir teritorijų planavimo skyriaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** -.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

2024-10-04 buvo gautas prašymas Nr. A12-2637 įsigyti du įsiterpusius žemės plotus, tačiau klausimas nekeliamas dėl šiaurinėje pusėje esančios laisvos valstybinės žemės, nes pagal Plungės miesto bendrąjį planą toje vietoje yra suplanuota inžinerinė infrastruktūra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Nenumatomas* | *Nenumatomas* |
| *Socialinei aplinkai* | *Teigiamas* | *Nenumatomas* |
| *Viešajam administravimui* | *Nenumatoma* | *Nenumatomas* |
| *Teisinei sistemai* | *Nenumatomas* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Teigiamas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Nenumatoma* | *Nenumatomas* |
| *Kitoms sritims, asmenims ar jų grupėms* | *Teigiamas* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Architektūros ir teritorijų planavimo skyriaus vyr. specialistė Ernesta Merkienė