**Projektas**

**PLUNGĖS RAJONO SAVIVALDYBĖS   
TARYBA**

**SPRENDIMAS**

**DĖL NEKILNOJAMOJO TURTO DALIES BENDRO NAUDOJIMO PATALPOS PRIPAŽINIMO NEREIKALINGA IR SUTIKIMO JĄ PARDUOTI**

2024 m. spalio 31 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos paramos būstui įsigyti ar išsinuomoti įstatymo 25 straipsnio 2 dalies 4 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 26 straipsnio 1 dalies 8 punktu,Plungės rajono savivaldybės taryba nusprendžia:

1. Pripažinti Savivaldybės funkcijoms nereikalinga Plungės rajono savivaldybei nuosavybės teise priklausančios dalį bendro naudojimo patalpos (pažymėtos plane a-11, plotas 0,29 kv. m), priklausančios butui, adresu J. Tumo-Vaižganto g. 94-35, Plungėje.
2. Leisti parduoti sprendimo 1 punkte nurodytą dalį bendro naudojimo patalpos už rinkos vertę, apskaičiuotą pagal Turto ir verslo vertinimo pagrindų įstatymą.
3. Įpareigoti pirkėją pasirašius pirkimo–pardavimo sutartį notarų biure, atnaujinti kadastro matavimo duomenis Plungės rajono savivaldybei nuosavybės teise priklausančio buto, adresu J. Tumo-Vaižganto g. 94-35, Plungėje, ir apmokėti visas su nekilnojamojo turto dalies pardavimu susijusias išlaidas.
4. Įgalioti Plungės rajono savivaldybės administracijos direktorių, o jo nesant – Administracijos direktoriaus pavaduotoją – notarų biure pasirašyti sprendimo 1 punkte nurodyto nekilnojamojo turto pirkimo–pardavimo sutartį.

|  |  |
| --- | --- |
| Savivaldybės meras |  |

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Administracijos direktoriaus pavaduotoja Jovita Šumskienė

Savivaldybės tarybos posėdžių sekretorė Irmantė Kurmienė

Teisės, personalo ir civilinės metrikacijos skyriaus vedėjas Vytautas Tumas

Turto skyriaus vedėja Živilė Bieliauskienė

Bendrųjų reikalų skyriaus kalbos tvarkytoja Simona Grigalauskaitė

Sprendimo projektą rengė Turto skyriaus vyr. specialistė Neringa Žilienė

**TURTO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL NEKILNOJAMOJO TURTO DALIES BENDRO NAUDOJIMO PATALPOS PRIPAŽINIMO NEREIKALINGA IR SUTIKIMO JĄ PARDUOTI“** |
| 2024 m. spalio 16 d.  Plungė |

**1. Parengto sprendimo projekto tikslai, uždaviniai.** Plungės rajono savivaldybės tarybos sprendimo projektas teikiamas siekiant pripažinti nereikalinga Savivaldybės funkcijoms vykdyti dalį bendro naudojimo patalpos ir sutikimo ją parduoti.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu ir Lietuvos Respublikos paramos būstui įsigyti ar išsinuomoti įstatymo 25 straipsnio 2 dalimi, savivaldybės taryba priima sprendimą dėl nekilnojamojo turto pripažinimo nereikalingu savivaldybės funkcijoms ir leidimo parduoti savivaldybei nuosavybės teise priklausančius būstus ir pagalbinio ūkio paskirties pastatus bei jų dalis.

**3. Kodėl būtina priimti sprendimą, kokių pozityvių rezultatų laukiama.** Priėmus sprendimą bus pradėtos procedūros, susijusios su bendrosios dalinės nuosavybės perleidimu kitam asmeniui.

**4. Lėšų poreikis ir finansavimo šaltiniai.** Nėra.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Plungės rajono savivaldybei nuosavybės teise priklauso butas su bendro naudojimo patalpomis, adresu J. Tumo-Vaižganto g. 94-35, Plungėje. Bendro naudojimo patalpa, pažymėta plane a-11 priklauso 8 butų savininkams po 0,29 kv. m. Vienas iš bendrasavininkų pageidauja išsipirkti bendro naudojimo patalpą, prijungiant prie buto. Savivaldybei priklausančio buto nuomininkas nesinaudoja minėta bendro naudojimo patalpa, todėl sprendimo projekte yra siūloma dalį bendro naudojimo patalpos pripažinti nereikalinga Savivaldybės funkcijoms vykdyti.

Plungės rajono savivaldybės tarybai priėmus sprendimą bus užsakomas turto vertinimas buto su bendro naudojimo patalpomis. Vertinimas nustatant rinkos vertę bus atliekamas viso buto, kadangi bendro naudojimo patalpa nėra suformuota kaip atskiras daiktinis vienetas, todėl neįmanoma atlikti vertinimo daliai bendro naudojimo patalpos. Atlikus vertinimo procedūras, Administracija organizuos pirkimo–pardavimo sutarties pasirašymą notarų biure.

Perleidus dalį bendro naudojimo patalpos kito asmens nuosavybėn, bus reikalinga atnaujinti buto kadastro matavimus, kuriuose bus užfiksuotas mažesnis bendro naudojimo patalpų plotas, t. y. be perleista dalis bendro naudojimo patalpos.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Nėra.

**7. Sprendimo projekto antikorupcinis vertinimas.** Korupcijos pasireiškimo tikimybės nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.** Asmens prašymu.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Nėra.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Nenumatomas* | *Nenumatomas* |
| *Socialinei aplinkai* | *Nenumatomas* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Nenumatomas* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Nenumatomas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Nenumatomas* | *Nenumatomas* |
| *Kitoms sritims, asmenims ar jų grupėms* | *Socialinio būsto nuomininkui sumažės nuomos mokestis* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Turto skyriaus vyr. specialistė Neringa Žilienė