**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL VALSTYBINĖS ŽEMĖS SKLYPO, KADASTRO NR. 6804/0003:213, UNIKALUS NR. 4400-6398-5159, ESANČIO ALSĖDŽIŲ MIESTELYJE, ALSĖDŽIŲ SENIŪNIJOJE, PLUNGĖS RAJONO SAVIVALDYBĖJE, NUOMOS BE AUKCIONO**

2024 m. spalio 31 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 20 punktu, Lietuvos Respublikos civilinio kodekso 6.548 straipsnio 2 dalimi, 6.549 straipsnio 2 dalimi, Lietuvos Respublikos žemės įstatymo 7 straipsnio 1 dalies 2 punktu, 9 straipsnio 1 dalies 1 punktu, 8 dalies 1 punktu, įgyvendindama Valstybinės žemės ūkio paskirties žemės sklypų nuomos taisykles, patvirtintas Lietuvos Respublikos Vyriausybės 2003 m. vasario 18 d. nutarimu Nr. 236 „Dėl valstybinės žemės ūkio paskirties žemės sklypų pardavimo ir nuomos“, atsižvelgdama į Plungės rajono savivaldybės Alsėdžių kadastro vietovės žemės reformos žemėtvarkos projektą, patvirtintą Nacionalinės žemės tarnybos prie Aplinkos ministerijos Plungės ir Rietavo skyriaus vedėjo 2023 m. birželio 30 d. įsakymu Nr. 36VĮ-619-(14.36.2.) „Dėl Telšių apskrities Plungės rajono savivaldybės Alsėdžių kadastro vietovės kadastro vietovės žemės reformos žemėtvarkos projekto 2023 m. patvirtinimo“ ir atsižvelgdama į piliečio (duomenys neskelbtini) 2024 m. rugsėjo 23 d. prašymą Nr. A12-2529, Plungės rajono savivaldybės taryba n u s p r e n d ž i a:

1. Išnuomoti be aukciono 25 metų laikotarpiui (skaičiuojant nuo sutarties sudarymo dienos) piliečiui (duomenys neskelbtini) 3,9607 ha ploto valstybinės žemės ūkio paskirties žemės sklypą (naudojimo būdas – kiti žemės ūkio paskirties žemės sklypai), kadastro Nr. 6804/0003:213, unikalus Nr. 4400-6398-5159, esantį Alsėdžių miestelyje, Alsėdžių seniūnijoje, Plungės rajono savivaldybėje (valstybinės žemės nuomos sutarties projektas pridedamas).

2. Įgalioti Plungės rajono savivaldybės merą, o jo nesant – jį pavaduojantį asmenį, Savivaldybės vardu pasirašyti valstybinės žemės nuomos sutartį bei kitus dokumentus, susijusius su šio sprendimo 1 punkto įgyvendinimu.

Savivaldybės meras

SUDERINTA:

Savivaldybės meras Audrius Klišonis

Savivaldybės administracijos direktorius Dalius Pečiulis

Savivaldybės administracijos direktoriaus pavaduotoja Jovita Šumskienė

Savivaldybės tarybos posėdžių sekretorė Irmantė Kurmienė

Teisės, personalo ir civilinės metrikacijos skyriaus vedėjas Vytautas Tumas

Turto skyriaus vedėja Živilė Bieliauskienė

Bendrųjų reikalų skyriaus kalbos tvarkytoja Simona Grigalauskaitė

Sprendimo projektą rengė Turto skyriaus patarėja Regina Krauleidienė

**TURTO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL VALSTYBINĖS ŽEMĖS SKLYPO, KADASTRO NR. 6804/0003:213, UNIKALUS NR. 4400-6398-5159, ESANČIO ALSĖDŽIŲ MIESTELYJE, ALSĖDŽIŲ SENIŪNIJOJE, PLUNGĖS RAJONO SAVIVALDYBĖJE, NUOMOS BE AUKCIONO“** |
| 2024 m. spalio d.  Plungė |

**1. Parengto sprendimo projekto tikslai, uždaviniai.**

Sprendimo tikslas – gauti Plungės rajono savivaldybės tarybos pritarimą išnuomoti be aukciono 25 metų laikotarpiui piliečiui (duomenys neskelbtini) 3,9607 ha ploto valstybinės žemės ūkio paskirties žemės sklypą (naudojimo būdas – kiti žemės ūkio paskirties žemės sklypai), kadastro Nr. 6804/0003:213, unikalus Nr. 4400-6398-5159, esantį Alsėdžių miestelyje, Alsėdžių seniūnijoje, Plungės rajono savivaldybėje.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Nėra.

**3. Kodėl būtina priimti sprendimą, kokių pozityvių rezultatų laukiama.**

Valstybinės žemės ūkio paskirties žemės nuomą reglamentuoja Lietuvos Respublikos žemės įstatymas ir Valstybinės žemės ūkio paskirties žemės sklypų nuomos taisyklės, patvirtintos Lietuvos Respublikos Vyriausybės 2003 m. vasario 18 d. nutarimu Nr. 236 „Dėl valstybinės žemės ūkio paskirties žemės sklypų pardavimo ir nuomos“ (su visais aktualiais pakeitimais). Plungės rajono savivaldybės Alsėdžių kadastro vietovės žemės reformos žemėtvarkos projekte, kuris patvirtintas Nacionalinės žemės tarnybos prie Aplinkos ministerijos Plungės ir Rietavo skyriaus vedėjo 2023 m. birželio 30 d. įsakymu Nr. 36VĮ-619-(14.36.2.) „Dėl Telšių apskrities Plungės rajono savivaldybės Alsėdžių kadastro vietovės kadastro vietovės žemės reformos žemėtvarkos projekto 2023 m. patvirtinimo“, suprojektuotas 3,9607 ha ploto žemės ūkio paskirties žemės sklypas Alsėdžių miestelyje, Plungės rajono savivaldybėje. Pilietis šalia suprojektuoto žemės sklypo nuosavybės teise valdo 0,60 ha ploto žemės ūkio paskirties žemės sklypą (kadastro Nr. 6804/0003:182), todėl nuomodamasis valstybinės žemės sklypą ilgalaikei nuomai, galės apjungti dirbamą žemės plotą ir gauti papildomų pajamų.

**4. Lėšų poreikis ir finansavimo šaltiniai.**

Papildomų lėšų nereikės.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Paruoštas naujos redakcijos sprendimo projektas, projekto lyginamasis variantas neteikiamas.

**7. Sprendimo projekto antikorupcinis vertinimas.**

Teisės aktas nėra norminio pobūdžio, todėl korupcinis vertinimas nėra teikiamas.

**8. Nurodyti, kieno iniciatyva sprendimo projektas yra parengtas.**

Atsižvelgiant į piliečio 2024 m. rugsėjo 23 d. prašymą Nr. A12-2529 dėl valstybinės žemės ūkio paskirties žemės sklypo nuomos sudarymo.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi ti išsiųstas.**

Piliečiui (duomenys neskelbtini).

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.) Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Pilietis gaus papildomas pajamas ir mokės žemės mokestį į Savivaldybės biudžetą* | *Nenumatomas* |
| *Finansams* | *Įtakos neturės* | *Nenumatomas* |
| *Socialinei aplinkai* | *Įtakos neturės* | *Nenumatomas* |
| *Viešajam administravimui* | *Įtakos neturės* | *Nenumatomas* |
| *Teisinei sistemai* | *Įtakos neturės* | *Nenumatomas* |
| *Kriminogeninei situacijai* | *Įtakos neturės* | *Nenumatomas* |
| *Aplinkai* | *Įtakos neturės* | *Nenumatomas* |
| *Administracinei naštai* | *Įtakos neturės* | *Nenumatomas* |
| *Regiono plėtrai* | *Įtakos neturės* | *Nenumatomas* |
| *Kitoms sritims, asmenims ar jų grupėms* | *Įtakos neturės* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Turto skyriaus patarėja Regina Krauleidienė