**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL VALSTYBĖS NEKILNOJAMOJO TURTO (VIETINĖS REIKŠMĖS KELIŲ) PERĖMIMO PLUNGĖS RAJONO SAVIVALDYBĖS NUOSAVYBĖN IR ŠIO TURTO PERDAVIMO PLUNGĖS RAJONO SAVIVALDYBĖS ADMINISTRACIJAI VALDYTI, NAUDOTI IR DISPONUOTI**

**PATIKĖJIMO TEISE**

2024 m. spalio 31 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 6 straipsnio 3 ir 32 punktais, 15 straipsnio 2 dalies 19 punktu, Lietuvos Respublikos valstybės turto perėmimo savivaldybių nuosavybėn įstatymo 3 straipsnio 1 dalies 2 punktu, 2 dalimi, 4 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 ir 2 dalimis, Plungės rajono savivaldybės taryba n u s p r e n d ž i a:

1. Perimti Plungės rajono savivaldybės nuosavybėn Savivaldybės faktiškai valdomą valstybės nekilnojamąjį turtą (vietinės reikšmės kelius), nurodytą šio sprendimo priede, savarankiškajai savivaldybių funkcijai (savivaldybių vietinės reikšmės kelių ir gatvių priežiūra, taisymas, tiesimas ir saugaus eismo organizavimas) įgyvendinti.

2. Perėmus šio sprendimo priede nurodytą nekilnojamąjį turtą Plungės rajono savivaldybės nuosavybėn, jį perduoti Savivaldybės administracijai (kodas 188714469) valdyti, naudoti ir disponuoti patikėjimo teise.

3. Įgalioti Plungės rajono savivaldybės merą, o jo nesant – jį pavaduojantį asmenį, Savivaldybės vardu pasirašyti sprendimo 1 punkte nurodyto turto priėmimo ir perdavimo aktus.

4. Nustatyti, kad šis sprendimas įsigalioja 2024 m. lapkričio 7 d.

Savivaldybės meras

SUDERINTA:

Savivaldybės meras Audrius Klišonis

Savivaldybės administracijos direktorius Dalius Pečiulis

Savivaldybės administracijos direktoriaus pavaduotoja Jovita Šumskienė

Savivaldybės tarybos posėdžių sekretorė Irmantė Kurmienė

Teisės, personalo ir civilinės metrikacijos skyriaus vedėjas Vytautas Tumas

Turto skyriaus vedėja Živilė Bieliauskienė

Bendrųjų reikalų skyriaus kalbos tvarkytoja Simona Grigalauskaitė

Sprendimo projektą rengė Turto skyriaus vyr. specialistė Lina Miknienė

Plungės rajono savivaldybės tarybos 2024 m. spalio 31 d. sprendimo Nr. T1-

priedas

**PLUNGĖS RAJONO SAVIVALDYBĖS NUOSAVYBĖN PERIMAMŲ KELIŲ IR GATVIŲ SĄRAŠAS**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Eil. Nr.** | **Kelio numeris** | **Seniūnijos, kaimo pavadinimas** | **Gatvės pavadinimas** | **Unikalus Nr.** | **Kelio danga, m** | | | **Ilgis, m** | **Pastabos** |
| **Asfaltbetonis** | **Žvyras** | **Gruntas** |
| 1. | PL122 | Plungės r. sav., Plungės miestas | Kuršių skg. | 4400-6027-8168 | 112 |  |  | 112 | 44/3173603 |
| 2. | PL178 | Plungės r. sav.,Plungės miestas | J. Tumo Vaižganto g. atšaka tarp namų 88-90 | 4400-6274-7706 | 114 |  |  | 114 | 44/3329625 |
| 3. | PL201 | Plungės r. sav., Plungės miestas | Mišupės g. | 4400-6452-8220 |  | 200 |  | 200 | 44/3520729 |
| 4. | PL205 | Plungės r. sav., Plungės miestas | Šarnelės g. | 4400-6452-8216 |  | 102 |  | 102 | 44/3520728 |
| 4400-6452-8209 |  | 141 |  | 141 | 44/3520727 |
| 5. | PL0039 | Plungės r. sav., Eivydų k. | Atžalyno g. | 4400-6452-6203 |  | 219 |  | 219 | 44/3520294 |
| 6. | PL2005 | Plungės r. sav., Alsėdžių miestelis | Paupio g. | 4400-6452-7599 |  | 95 |  | 95 | 44/3520307 |
| 7. | PL0052 | Plungės r. sav., Aleksių k. | Pušyno g. atšaka | 4400-6452-7400 |  | 349 |  | 349 | 44/3520303 |
| 8. | PL0346 | Plungės r. sav., Mažųjų Mostaičių k. | Plungės g. atšaka | 4400-6452-4730 |  | 435 | 477 | 912 | 44/3519912 |
| 9. | PL2121 | Plungės r. sav., Kaušėnų k. | Jūros g. | 4400-6452-8274 |  | 288 |  | 288 | 44/3520731 |
| 10. | PL1046 | Plungės r. sav., Beržoro k. | Plungės g. atšaka | 4400-6453-0316 | 19 | 156 |  | 175 | 44/3520735 |
| 11. | PL1063 | Plungės r. sav. Beržoro k. | Gaso g. | 4400-6452-8296 |  | 69 |  | 69 | 44/3520733 |
| 4400-6453-0305 | 29 | 47 |  | 76 | 44/3520734 |
| 12. | PL1057 | Plungės r. sav.,  Platelių miestelis | Ežero g. | 4400-6452-8196 | 144 |  |  | 144 | 44/3520326 |
| 13. | PL1067 | Plungės r. sav., Platelių miestelis | Šaltinėlio g. | 4400-6452-7633 | 128 |  |  | 128 | 44/3520310 |
| 14. | PL1160 | Plungės r. sav., Lekemės k. | Stalgėnų sen., Lekemės kaimas | 4400-5443-9484 |  | 252 |  | 252 | 44/2511013 |
| 15. | PL1491 | Plungės r. sav., Žernių k. | Gydriškės g. | 4400-6452-6180 |  | 1021 |  | 1021 | 44/3520293 |
| 16. | PL1778 | Plungės r. sav., Žlibinų k. | Eglių g. | 4400-6452-7600 |  | 189 | 215 | 404 | 44/3520308 |
| 17. | PL1848 | Plungės r. sav., Gaižupių k. | Klevų g. atšaka | 4400-6452-7622 |  | 255 |  | 255 | 44/3520309 |

**TURTO SKYRIUS**

**AIŠKINAMASIS RAŠTAS**

**PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL VALSTYBĖS NEKILNOJAMOJO TURTO (VIETINĖS REIKŠMĖS KELIŲ) PERĖMIMO PLUNGĖS RAJONO SAVIVALDYBĖS NUOSAVYBĖN IR ŠIO TURTO PERDAVIMO PLUNGĖS RAJONO SAVIVALDYBĖS ADMINISTRACIJAI VALDYTI, NAUDOTI IR DISPONUOTI PATIKĖJIMO TEISE“**

2024 m. spalio 2 d.

Plungė

1. **Parengto teisės akto projekto tikslai, uždaviniai.**

Šis Plungės rajono savivaldybės tarybos sprendimo projektas teikiamas siekiant priregistruoti parengtas kadastrinių matavimų bylas bei daiktines teises į Savivaldybei nuosavybės teise priklausančio nekilnojamojo turto (vietinės reikšmės kelių) registravimą Nekilnojamojo turto registre.

Plungės rajono savivaldybės administracija 2024 m. rugpjūčio 8 d. yra pasirašiusi sutartį Nr. BT6-01-810 su UAB „Geoplanas“ dėl Plungės rajono savivaldybei priklausančių kelių ir gatvių kadastrinių matavimų bylų sudarymo ir suderinimo VĮ Registrų centre. Šiuo metu yra atliekami kadastriniai matavimai (lentelėje pamatuotų kelių ilgis yra 5 056 metrai) ir sisteminami duomenys apie Plungės r. savivaldybėje esančius kelius. Kelių kadastrinių matavimų bylos yra suderintos VĮ Registrų centre, bet nėra įregistruota nuosavybė Plungės r. savivaldybei ir patikėjimo teisė Plungės r. savivaldybės administracijai.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Nėra.

**3. Kodėl būtina priimti sprendimą, kokių pozityvių rezultatų laukiama.**

Priėmus šį sprendimą bus galima įregistruoti atliktus vietinės reikšmės kelių kadastrinius matavimus bei nuosavybės teisę Plungės rajono savivaldybei, nes dabar, pateikus prašymą VĮ Registrų centrui, gautas atsakymas, kad nėra teisinio pagrindo juos registruoti.

Iki įsigaliojant naujai Lietuvos Respublikos valstybės turto perėmimo savivaldybių nuosavybėn įstatymo (toliau – Įstatymas) redakcijai, valstybės turtas, nurodytas Įstatymo 3 straipsnio 1 dalyje, Savivaldybės nuosavybėn buvo perduodamas priėmimo ir perdavimo aktais.

Nuo 2022 m. liepos 8 d., įsigaliojus naujai Įstatymo redakcijai, savivaldybių nuosavybėn perimamą turtą savivaldybės perima savivaldybės tarybos sprendimu. Savivaldybės tarybų sprendimų projektai dėl savivaldybių nuosavybėn perimamo turto, ne vėliau kaip prieš vieną mėnesį iki jų svarstymo savivaldybės tarybos posėdyje, paskelbiami viešai savivaldybės interneto svetainėje.

**4. Lėšų poreikis ir finansavimo šaltiniai.**

Papildomų lėšų nereikės.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Paruoštas naujos redakcijos sprendimo projektas, projekto lyginamasis variantas neteikiamas.

**7. Sprendimo projekto antikorupcinis vertinimas.**

Korupcijos požymių nėra, vertinimas neatliekamas.

**8. Nurodyti, kieno iniciatyva sprendimo projektas yra parengtas.**

Turto skyriaus atliktais kadastriniais matavimais.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Plungės rajono savivaldybės administracijos seniūnijoms.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.) Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Įtakos neturės* | *Nenumatomas* |
| *Finansams* | *Įtakos neturės* | *Nenumatomas* |
| *Socialinei aplinkai* | *Įtakos neturės* | *Nenumatomas* |
| *Viešajam administravimui* | *Duomenų tikslinimas* | *Nenumatomas* |
| *Teisinei sistemai* | *Įtakos neturės* | *Nenumatomas* |
| *Kriminogeninei situacijai* | *Įtakos neturės* | *Nenumatomas* |
| *Aplinkai* | *Įtakos neturės* | *Nenumatomas* |
| *Administracinei naštai* | *Įtakos neturės* | *Nenumatomas* |
| *Regiono plėtrai* | *Įtakos neturės* | *Nenumatomas* |
| *Kitoms sritims, asmenims ar jų grupėms* | *Įtakos neturės* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Turto skyriaus vyr. specialistė Lina Miknienė